Dr. sc. Mirko Bilandžić (1968.) doktor političkih znanosti, područje međunarodnih odnosa. redoviti profesor na Odsjeku za sociologiju Filozofskog fakulteta Sveučilišta u Zagrebu, nositelj kolegija: Sociologija vojske i rata, Terorizam i društvo te Sociologija nacionalne i međunarodne sigurnosti. Na zagrebačkom Sveučilištu voditelj poslijediplomskog specijalističkog studija „Upravljanje krizama“. Predaje i na sveučilišnom Vojnom studiju zagrebačkog Sveučilišta gdje je nositelj modula za vojnoobavještajnu specijalizaciju. Glavni i odgovorni urednik znanstveno-stručnog časopisa Polemos za interdisciplinarna istraživanja rata i mira. Kao rezultat znanstveno-istraživačkog rada objavio deset (10) knjiga te 50-ak znanstvenih i stručnih radova iz okvira prvenstveno sociološke znanosti i političkih znanosti, područja: nacionalna sigurnost, međunarodna sigurnost, terorizam, protuterorizam, komparativni sustavi nacionalne sigurnosti, teorije sukoba, teorije moći.